num_pages: 224
description: सुमारे अडीच हजार वर्षांपूर्वी या भारत भूमीवर आपले अधिपत्य निर्माण करणारा इतिहासात अतिउच्च स्थान असलेला असा "सम्राट अशोक" नावाचा राजा होऊन गेला . त्याने केवळ सर्वे भारतखंडावर राज्य केले नाही तर येथील जनतेला धर्मज्ञान, सदाचार व भूतदया याची शिकवण दिली, प्रजेने त्याप्रमाणे वागावे अशी अपेक्षा धरून तसा प्रयत्न केला.अशा महान प्रियदर्शी राजाच्या चरित्रासंबंधी फारसे संदर्भ ऊपलब्ध होत नाहीत. शंभर वर्षांपूर्वी तसे प्रयत्न झाले. काळाच्या ओघात संशोधनात अनेक संदर्भ मिळत गेले व ते आजही मिळत आहेत. कदाचित यापुढेही मिळतील व संशोधनास नवीन विषय मिळत राहील यात शंका नाही. तसेच लेखनही चालू राहील.'सम्राट अशोकाचे' चरित्र त्याने लिहिलेल्या स्तंभ लेखाद्वारेच मिळते. श्री. वा. गो. आपटे यांनी मराठीतून चरित्र लिहून ७५ वर्षे लोटली. त्यानंतर असे मराठीत चरित्र प्रकाशित झाले नाही. मधल्या काळातील झालेल्या संशोधनाचा आधार घेऊन श्री. प्र. रा. अहिरराव यांनी हे चरित्र परिपूर्ण (विकसित) केले आहे. अनेक नवीन संदर्भ, विचार व विषय घेतले आहेत, उपलब्ध झालेली छायाचित्रे व अशोकाच्या शिल्पांचे परिश्रमपूर्वक संपादन करून या चरित्रात दिले आहेत. अशा रीतीने सुमारे शंभर वर्षांपूर्वीचे चरित्र आजपर्यंतच्या संदर्भसह त्यांनी उपलब्ध करून दिले आहे.या महान सम्राटाचे पुनःस्मरण करण्यास हातभार लावला आहे. मराठी वांङमयातील एक उणीव या ग्रंथरूपाने भरून काढली आहे.
language: Marathi
title: सम्राट अशोक चरित्र
publisher: Varada Prakashan